Elismerte a BRFK, hogy nyomoz abban az ügyben, amit a TV2 Tények című műsora tálalt. Donáth László a hvg.hu megkeresésére annyit mondott, nem nyilatkozik.

A kormányközeli TV2 Tények című műsora számolt be először arról, hogy a Gaudiopolis szeretetotthon egyik alkalmazottja feljelentést tett Donáth László evangélikus lelkész, Donáth Anna momentumos EP-képviselő édesapja ellen zaklatás miatt.

A BRFK a hvg.hu kérdésére megerősítette:

feljelentés alapján 2019. június 13-án nyomozást rendelt el szexuális kényszerítés gyanúja miatt, melyben válaszadásunkig gyanúsítotti kihallgatás nem történt.

De a rendőrség hozzátette, névre szóló megerősítést nem közölnek.

Felhívtuk Donáth Lászlót is, ő egyelőre nem kívánt nyilatkozni az ügyben.